
ECAD5005C- Y Celfyddydau Gweledol a Mynegiannol yng Nghymru 

O fewn addysg, mae yna rhai athrawon yn weld eu prif amcan ar gyfer eu disgyblion yw datblygu sgiliau yn y pynciau craidd, er enghraifft; Mathemateg, Saesneg a Gwyddoniaeth. Ond oes yna fwy i addysg? A yw’n bosib i ni sicrhau bod plant hefyd yn datblygu'r sgiliau hyn, ond hefyd yn rhoi profiadau mwy eang iddynt o'r wlad maent yn fyw ynddo? Mae'r Celfyddydau Mynegiannol yn bynciau sydd gennym yn ein cwricwlwm yma yng Nghymru, mae'r pynciau yma yn rhoi cyfleoedd i blant Gymru archwilio eu meddwl, defnyddio eu creadigrwydd a hefyd ysgogi meddyliau. Yn ystod y traethawd yma byddaf yn cefnogi pwysigrwydd addysgu'r Celfyddydau Mynegiannol wrth ddefnyddio llawer o wahanol ffynonellau a fydd yn cefnogi fy marn. Yn ogystal â hyn, gan ddefnyddio arteffact rwyf wedi dewis o ddiwylliant Cymreig fel ysgogiad, byddaf yn trafod sut i ddefnyddio'r arteffact yma o fewn addysg ysgol gynradd a pham mae yn briodol i'r Celfyddydau Mynegiannol.  
Gwelwyd nifer o wahanol ddatganiadau o bwysigrwydd tuag at y Celfyddydau Mynegiannol mewn llyfryddiaeth, ond yn bennaf gwelwyd y datganiad canlynol: 

“The integrated arts mode accords, dance, drama, music and visual arts a collective and pivotal role in primary education and demonstrates that when children experience the arts from an integrated approach their learning in the humanities, sciences, technology, literacy and numeracy is complemented and enriched” Bloomfield, Childs, (2000). 

Dywed yr ffynonell yma wrthyf fod y Celfyddydau Mynegiannol yn rhan allweddol o bwysig i ein system addysg, gan fod y Celfyddydau nid yn unig yn rhoi cyfle i blant defnyddio eu creadigrwydd yn gyson ar draws y pynciau, ond mae’r pynciau'r Celfyddydau hefyd yn ategu a chyfoethoga’r dysgu o’r pynciau craidd. Mae’r syniad o’r ‘pivotal role’ yn cadarnhau’r pwysigrwydd o gael cydbwysedd rhwng dysgu’n ddeallus a dysgu’n greadigol trwy’r Celfyddydau Mynegiannol. Felly daw i’r amlwg y wahanol fuddion sydd ar gael wrth sicrhau’r cydbwysedd yma. 

I symud ymlaen yn bellach, ar draws yr aseiniad yma byddaf yn canolbwyntio yn bennaf ar yr arteffact rwyf wedi dewis. Penderfynwyd ar gyfer yr aseiniad dewis y Dderwen Myrddin fel arteffact, gan eu bod yn rhan hanfodol o bwysig i hanes Caerfyrddin a Chymru. Oedd y goeden eu hunan wedi lleoli yng nghanol y dref ac yn ôl hanes oedd y goeden wedi cael eu plannu yn y flwyddyn 1659, ond erbyn hyn mae rhan o’r goeden yn Amgueddfa Caerfyrddin yn Abergwili. Daw’r Dderwen o chwedlau’r brenin Arthur, ble mae’r Dewin Myrddin yn cael eu henwi ar draws y storiâu. Crybwyllir enw Merlin yn llawer o fewn chwedlau’r Brenin Arthur, gan ei fod wedi chwarae rhan ganolog yn hanes y frwydr rhwng y ddraig goch a'r ddraig wen. Mae’r Dderwen yn un o dri safle sydd gennym yng Nghaerfyrddin, sydd â chysylltiad i’r Dewin Myrddin.  

Mae'r goeden ei hun yn rhan boblogaidd o hanes Sir Gaerfyrddin gan fod straeon yn datgan bod Myrddin yn ôl rhai wedi melltigedig y goeden a gyda’r felltith mae’r dywediad poblogaeth yma yn dod:  “When Merlin’s Oak shall tumble down, Then shall fall Carmarthen Town” James, Davies, (2012) 
Yn dilyn hyn, penderfynaf ganolbwyntio fy ngweithgareddau yn seiliedig ar yr oedrannau 7-11. Teimlaf bydd hyn yn fwy buddiol i blant Cyfnod Allweddol dau yn hytrach na phlant y cyfnod sylfaen, gan fod fy ngweithgareddau yn ffocysu yn seiliedig ar ymchwilio i mewn i hanes y goeden a ddadansoddir gwybodaeth, er mwyn gwneud llawer o weithgareddau sydd yn briodol i’r Dderwen Myrddin. I ehangu ar hyn, er mwyn sicrhau fy mod yn gweithredu ar Y Celfyddydau Mynegiannol, byddaf yn edrych ar y cwricwlwm cenedlaethol a ffynonellau gwahanol er mwyn sicrhau fod y gweithgareddau rwyf wedi cynllunio yn ysbrydoli, thanio eu brwdfrydedd ac yn bennaf datblygu eu creadigrwydd yn gyson ar draws fy ngweithgareddau. Felly dywed yr Athro Graham Donaldson y dywediad canlynol, sy’n sôn am bwysigrwydd hybu creadigrwydd yn ysgol gynradd: “Mae creadigrwydd a menter yn elfennau canolog mewn bywyd modern sydd i’w datblygu a’u hymestyn drwy gydol eu gyrfa yn yr ysgol” Donaldson, (2015) 
Awgrymwyd gan Donaldson bod creadigrwydd yn chwarae rôl hynod o bwysig o fewn cymdeithas fodern, ac felly dyled bod yn rhan ‘canolog’ o’r cwricwlwm yng Nghymru. Yn syml, creadigrwydd yw’r defnydd o ddychymyg neu syniadau gwreiddiol i greu rhywbeth dyfeisgar. Ac yn ôl Donaldson, mae creadigrwydd yn rhan hanfodol o addysg yng Nghymru er mwyn meithrin plant ar gyfer y byd tu allan o’r dosbarth. Gwelir hefyd y datganiad sydd yn cefnogi’r hyn mae’r Athro Graham Donaldson yn ddweud am greadigrwydd ond yn hefyd ddweud fod creadigrwydd a dysgu yn agos, os nad yn union yr un fath: “in a constructivist frame, learning and creativity are close, if not identical” Craft (2005) 

Gweithgareddau 
Nesaf, er mwyn pwysleisio pwysigrwydd dysgu’r Celfyddydau Mynegiannol, byddaf yn defnyddio fy arteffact dewisaf o ddiwylliant Cymreig i greu tri gwahanol weithgaredd i seilio gyda phlant oedrannau 7-11, trwy eu canolbwyntio ar y Celfyddydau Mynegiannol a chreadigrwydd. 
Gweithgaredd 1- Addysg Gorfforol
Er mwyn sicrhau fy mod yn wneud y defnydd gorau o'r arteffact rwyf wedi dewis, ar gyfer y gweithgaredd cyntaf, dewisaf i’r plant gwneud dawns greadigol. Mae hwn yn weithgaredd cyffrous iawn i'r plant, gan nid yn unig bydd yn gweithredu a’r elfen o addysg gorfforol ond hefyd yn rhoi profiad iddynt o greadigrwydd wrth iddynt ddewis sut i fynegi stori Myrddin trwy ddawns; gwelir isod: 
“Cydnabod egwyddorion cyfansoddi a choregraffu syml er mwyn eu defnyddio i gynllunio dilyniannau ac ystod o batrymau symud” LlCC (2008)

Mae dawns greadigol yn rhoi cyfle i’r plant defnyddio eu dychymyg er mwyn fynegi sut maent eisiau ddangos y stori Myrddin. Felly, i gychwyn y gweithgaredd bydd y plant yn gyntaf yn yr ystafell ddosbarth; byddant yn dysgu am stori Myrddin a sut oedd y Dewin wedi melltigedig’r goeden enwog a oedd unwaith yn sefyll yn gryf yng nghanol Caerfyrddin. Yna bydd y plant yn gwneud rhai taflenni gwaith sy'n gofyn iddynt ddangos eu dealltwriaeth o'r stori a'r goeden ei hunan. Er mwyn rhoi sicrwydd i mi fod y plant yn ddeall y stori, byddaf yn defnyddio’r dechneg o ‘bodiau fynnu’, sydd yn strategaeth asesu ar gyfer dysgu er mwyn symud ymlaen i brif weithgaredd y wers. 
Byddaf yn rhoi’r disgyblion i mewn i grwpiau o bedwar, bydd gwneud hyn yn sicrhau bod y disgyblion yn gweithio gydag eraill yn eu dosbarth, efallai rhai nid yw wedi gweithio gyda o’r blaen, felly yn hybu’r sgil o weithio gydag eraill. Yn dilyn hyn, unwaith bod y disgyblion yn eu grwpiau bydden yn mynd i’r neuadd yr ysgol er mwyn dechrau ein gwers addysg gorfforol. Wrth gychwyn ar y wers, byddaf yn ofyn i’r plant eistedd i lawr mewn cylch ar lawr y neuadd, yna’n sicrhau eu bod yn dawel ac yn barod i wrando yn lle rhedeg o’i gwmpas, yn galluogi i mi sicrhau rheolaeth dosbarth. Er mwyn dechrau’r wers ar ddawns greadigol byddaf yn ofyn iddynt gerdded o gwmpas y neuadd tra bod cerddoriaeth yn chwarae a meddwl am y stori o Myrddin a’r goeden enwog. 
Bydd y disgyblion yn eu grwpiau yn edrych am le wag yn y neuadd er mwyn dechrau creu eu dawns sydd yn mynegi stori Myrddin. Er mwyn sicrhau bod y grwpiau i gyd yn gwneud rhywbeth gwahanol ac ni allant gopïo'i gilydd, byddaf wedi gosod lluniau ar lawr y neuadd (gwelir yn yr atodiadau) sy'n symbyli wahanol rannau o stori’r goeden Myrddin. Byddaf yn penderfynu ar ba ran mae pob grŵp yn arddangos ar hap, gan sicrhau gwahaniaeth ac unigrwydd am bob rhan o’r stori. 
Fe fydd rhai grwpiau yn gwneud rhan lle mae Myrddin yn rhoi melltith ar y goeden, bydd rhai yn arddangos y goeden yn tyfu ac wynebu tywydd dros amser, ac yna bydd rhai yn dangos y rhan olaf, sef y digwydd a gall cael ei achosi pe bai’r goeden wedi cael eu tynnu lan yn ôl melltith Myrddin. 
Mae dawns greadigol yn weithgaredd hynod o ddefnyddiol yn ein ysgolion cynradd yng Nghymru, gan nid yn unig yw’n hybu addysg gorfforol a sgiliau cyfathrebu ond mae yna hefyd llawer o fuddiau wahanol i ddysgu dawns. Gwelwyd y datganiad canlynol: 

“The main gains are in personal development but there are also noticeable improvements in their co-ordination and core strength. Skills in listening, working in a group and generating ideas are enhanced. Self-confidence has increased, particularly among some of the boys who were initially dubious about taking part in dance but who now express considerable enthusiasm for the work.” Prosser (2015) 

Awgrymwyd gan y datganiad yma fod yna llawer o fuddiau i ddysgu dawns yn greadigol ar draws ein cwricwlwm. Daw i’r amlwg bod dawns greadigol yn rhywbeth defnyddiol dros ben yn ein gwersi addysgol yn ysgolion cynradd Cymru. Mae dawnsio yn y ffordd yma gyda’r disgyblion, yn enwedig trwy ddefnyddio’r arteffact dewiswyd nid yn unig yn rhoi cyfle i mi hybu addysg gorfforol sydd yn rhan o’r Celfyddydau Mynegiannol yng Nghymru, ond yn ychwanegol yn rhoi cyfle unigryw i mi hybu’r Cwricwlwm Cymreig trwy addysgu’r disgyblion am ddawns draddodiadol sydd gennym yng Nghymru. 
Yn amlwg yng Nghymru mae rhaid i ni sicrhau ein bod yn hybu’r Cwricwlwm Cymreig trwy addysgu’r disgyblion am y diwylliant maent yn fyw ynddo a hanes dawns, cerddoriaeth a drama yn ein gwlad. Felly, trwy addysgu’r disgyblion am y dawnsiau traddodiadol o fewn gweithgaredd creadigol mae yna fodd iddynt ymateb a dangos eu dealltwriaeth o draddodiadau ein gwlad. Mae’r datganiad canlynol yn cefnogi hyn, ac yn awgrymu bod rhaid addysgu disgyblion ysgolion cynradd trwy ddefnyddio’r Cwricwlwm Cymreig: 
“Gyda’r pynciau yma, mae’n rhaid i ddisgyblion ddysgu am enghreifftiau lleol, rhanbarthol a chenedlaethol o gelf, cerddoriaeth Cymru a dawns draddodiadol ac ymateb iddynt.” ACCAC (2003) 
Daw’r dyfyniad yma o ddogfen a gynhyrchwyd gan Lywodraeth Cymru er mwyn hybu’r defnydd o’r Cwricwlwm Cymreig mewn ysgolion yng Nghymru, gan ddatgan bod rhaid i athrawon sicrhau eu bod yn dysgu am enghreifftiau cenedlaethol o’r wahanol Gelfyddydau Mynegiannol. 
Yn dilyn hyn, er mwyn creu casgliad ar y gweithgaredd, penderfynaf gael y disgyblion i berfformio’r hyn maent wedi creu yn y wers i weddill y dosbarth. Bydd hyn yn hybu datblygaeth hunanhyder trwy berfformio eu darn o flaen y dosbarth, ond yn hytrach yn arddangos i mi fel athro y lefel o ddealltwriaeth o chwedl Myrddin. 

Gweithgaredd 2- Ddylunio a Thechnoleg
Penderfynaf ar gyfer fy ail weithgaredd i ganolbwyntio ar Ddylunio a Thechnoleg. Mae Dylunio a Thechnoleg yn bwnc defnyddiol i ddysgu yn yr ysgol gynradd, gan eu bod yn galluogi’r athro/athrawes dysgu’n draws cwricwlaidd, gan ymgorffori rhannau o rifedd, llythrennedd, celf a gwyddoniaeth. Felly, trwy ddysgu dylunio a thechnoleg mae’r disgyblion yn defnyddio’r sgiliau maent wedi dysgu yn y pynciau yma yn eu gwaith Dylunio a Thechnoleg. Gwelwyd y datganiad canlynol sydd yn cefnogi fy marn ar bwysigrwydd addysgu Dylunio a Thechnoleg: “Design and technology is a phenomenally important subject. Logical, creative and practical, it’s the only opportunity students have to apply what they learn in maths and science” Dyson (DD) 
Er mwyn sicrhau fy mod yn defnyddio’r arteffact o’r gorau, penderfynaf fynd ar ddisgyblion ar daith i amgueddfa Caerfyrddin. Bydd mynd ar ddisgyblion i amgueddfa Caerfyrddin yn daith ddefnyddiol iawn gan eu bod yn ymgartrefi ran o’r goeden enwog. Bydd fynd ar blant i amgueddfa Caerfyrddin yn galluogi mi i ddangos iddynt yr arteffact eu hunain yn hytrach nag lluniau yn yr ystafell dosbarth, ond yn ogystal, bydd fynd a’r plant i’r amgueddfa yn galluogi mi i wneud y gweithgaredd sydd i ymwneud gyda’r arteffact rwyf wedi dewis. Ar y daith i'r amgueddfa, bydd gan y disgyblion cyfle i weld rhan o'r goeden mae’r amgueddfa yn ymgartrefi, a hefyd gofyn unrhyw gwestiynau i staff yr amgueddfa am hanes y goeden neu unrhyw gwestiynau arall sydd ganddynt. Gwelwyd y datganiad canlynol sydd yn cefnogi mynd a disgyblion i amgueddfa: “Maent yn caniatau i ni ddysgu drwy ein synhwyrau, yn arbennig y golwg, y clyw a’r cyffyrddiad, mewn ffyrdd sy’n rhoi pleser i ni” Anderson (2013)

Yn dilyn o hyn, er mwyn defnyddio’r elfen o’r Celfyddydau Mynegiannol sef Dylunio a Thechnoleg, byddaf yn canolbwyntio ar gerfluniwr Simon Hedger. Y rheswm penderfynais ganolbwyntio ar y cerfluniwr hyn yw oherwydd eu dylanwad enfawr ar gelf Gymraeg ac yn enwedig celf bren. Yn bennaf, fe wnaeth y cerfluniwr yma creu’r cerflun o’r Dewin Myrddin sydd yng nghanol dref Caerfyrddin heddiw. Bydd canolbwyntio ar waith Simon Hedger nid yn unig yn rhoi cysylltiad i Ddewin Myrddin ar Derwen i'r disgyblion, ond hefyd gan fod yr arlunydd arbennig hyn yn greu celf yng Nghymru ac ar gyfer Cymru mae'n darparu cysylltiad â'r Cwricwlwm Cymreig, gan fod cerflun Hedger yn dylanwadu ar Gymru ond yn bennaf Caerfyrddin. Felly, i ehangu ar hyn, byddaf yn gyflwyno’r cerfluniwr i’r disgyblion a byddent yn gwneud taflennu gwaith sydd i ymwneud a Simon Hedger a pham mae’r ei fod yn bwysig i Gymru. 
Er mwyn sicrhau fy mod yn defnyddio’r gweithgaredd yma i ddysgu nifer o wahanol bynciau a sgiliau o fewn ein cwricwlwm byddaf yn wneud y gweithgaredd yma mewn camau. O fewn dylunio a thechnoleg mae yna dau wahanol sgil mae rhaid i blant ddefnyddio, mae’r sgil o ddylunio, a hefyd mae’r sgil o greu (trwy wneud y gweithgaredd yma bydd y plant yn defnyddio’r ddau sgil yma). 
Yn ogystal â hyn, mae yna amrywiaeth o bynciau sydd yn dod o dan ddylunio a thechnoleg, felly ar ddechrau’r gweithgaredd byddaf yn ofyn iddynt ba bwnc mae gwaith pren yn cynnwys.
O fewn Dylunio a Thechnoleg, mae yna 10 cam gwahanol i greu rhywbeth. Mae'r camau hyn yn bwysig gan eu bod yn sicrhau bod yr athro/athrawes yn datblygu mwy nag un sgil yn y wers, wrth daro ar wahanol rannau o'r cwricwlwm. Mae'r 10 cam fel a ganlyn, her fer, manylebau, ymchwil, syniadau, dewis adnoddau, dylunio, datblygu sgiliau, creu, profi, addasu a gwerthuso.  Ar gyfer y gweithgaredd penodol hwn, penderfynais y dylai'r disgyblion greu hudlathau dewiniaeth eu hunain. Mae'r gweithgaredd hwn yn cyfeirio yn ôl â'r arteffact oherwydd y felltith hudol a roddwyd Myrddin ar y goeden, gan ganiatáu i'r disgyblion defnyddio eu creadigrwydd i greu rhywbeth unigryw. 
Wrth ddechrau ar y gweithgaredd, byddaf yn cael y disgyblion i ymchwilio. Bydd hyn yn sicrhau eu bod gan syniad o sut y dylai'r hudlathau edrych ond hefyd yn medru datblygu eu sgiliau TGCh wrth ddefnyddio'r cyfrifiaduron i ymchwilio i'r gwahanol agweddau. Unwaith maent wedi ymchwilio i mewn i’r hudlath, bydd yn amser iddynt ddechrau dylunio. Yn ôl y cwricwlwm cenedlaethol; “datblygu manyleb/rysáit syml ar gyfer eu cynhyrchion gan nodi’u bwriadau a’u dull gweithredu” CCC, (2008) 
I symud ymlaen ymhellach a hyn, er mwyn sicrhau ei fod yn ddylunio’n gywir i fynd a’r cwricwlwm byddaf yn greu taflenni er mwyn i’r disgyblion dylunio eu hudiaeth. Unwaith maent wedi dylunio eu hudlath bydd yn amser iddynt ei greu. Er mwyn gwneud hyn, byddaf wedi gosod a threfnu pren ymlaen llaw, a bydd rhaid iddynt creu’r hudlath yn yr ystafell dosbarth gan ddefnyddio’r offer cywir a defnyddio eu darlun oeddent wedi creu yn y rhan ddylunio. Awgrymwyd gan y cwricwlwm y canlynol: “mesur, marcio, torri, siapio, uno, pwyso a chymysgu ystod o ddefnyddiau a chynhwysion, gan ddefnyddio offer, cyfarpar a thechnegau priodol” CCC, (2008) 
Felly trwy wneud y gweithgaredd yma bydd y plant nid yn unig yn mynychu ar ran o’r Celfyddydau Mynegiannol trwy wneud gweithgaredd sydd yn canolbwyntio ar Ddylunio a Thechnoleg, ond maent hefyd yn defnyddio sgiliau rhifedd er mwyn mesur a chyfri’r mesuriadau sydd angen arnynt er mwyn creu’r hudlath yn effeithiol a chywir.  
Er mwyn dod â'r gweithgaredd i ben, unwaith y bydd y disgyblion wedi creu eu hudlath, byddaf yn gofyn iddynt osod ar ddesg yng nghanol y dosbarth er mwyn i bawb yn y dosbarth gwerthfawrogi'r gwaith mae pawb wedi eu gwneud. Ar gyfer y rhan olaf o’r gweithgaredd bu’r disgyblion yn ysgrifennu gwerthusiad eu hun er mwyn plethu’r creadigrwydd gyda llythrennedd. Yn y gwerthusiad hoffwn weld defnydd o eirfa benodol Ddylunio a Thechnoleg er mwyn disgrifio beth maent wedi gwneud yn y gweithgaredd, er enghraifft; mesur, gwrthrychau, offer, llifio ac yn y blaen. Byddaf yn dymuno i’r disgyblion ysgrifennu tua thudalen o werthusiad er mwyn gweld eu dealltwriaeth o’r dasg Dylunio a Thechnoleg. 

Gweithgaredd 3- Cerddoriaeth

Ar gyfer gweithgaredd tri, penderfynaf ganolbwyntio ar gerddoriaeth, sydd yn bwnc tu fewn i’r Celfyddydau Mynegiannol. Mae cerddoriaeth yn wers ddefnyddiol i addysgu disgyblion yn yr ysgol gynradd, gan ei fod yn galluogi’r athro/athrawes i ddysgu’n drawsgwricwlaidd ar draws y wers. 
Mae’n bosib cynnwys elfen o fathemateg i mewn i’r wers trwy ddysgu’r wahanol guriadau a nodiadau sydd ar gael, er enghraifft, crosiet, minim a chwafer. Mae gan rain gwerthoedd penodol ac unigryw. Felly mae’n bosib creu dilyniannau o wahanol nodau gan ofyn i’r disgyblion cyfrifo eu gwerth; gwelir isod:
“this is supported by a recent study which showed that children recieving instruction on rhythm instruments scored higher on part-whole maths problems” Hallam (2010)

Fe allech hefyd cyfleu elfen o iaith trwy ddefnyddio gwahanol dermau cerddorol. Er enghraifft, tempo, alaw, harmoni a thraw. Mae cerddoriaeth yn bwnc hynod o bwysig i addysg ysgol gynradd, nid yn unig oherwydd y gallu i ddysgu’n trawscwricwlaidd ond mae hefyd yn galluogi’r disgyblion i ddatblygu llawer o sgiliau gwahanol, megis, cyfathrebu a gweithio gydag eraill. 
Mae cerddoriaeth yn bennaf yn wers sydd yn weithredol, felly mae’n rhaid sicrhau bod y disgyblion yn dysgu am gerddoriaeth mewn ffordd sydd yn cael eu datganu yn y cwricwlwm. Gwelwyd y datganiad canlynol: “I think of music education as an active experience in which pupils compose, perform, and listen.” Mills, (2009)

Mae’r datganiad yma yn cyfleu bod angen sicrhau bod gwersi cerddoriaeth yn brofiad gweithredol lle mae disgyblion yn cyfansoddi, gwrando a pherfformio. Felly, i ehangu ar hyn, penderfynaf bydd y disgyblion yn cyfansoddi cerddoriaeth eu hunain sydd yn mynegi stori Myrddin yn rhoi’r felltith ar y dderwen yng Nghanol dref Caerfyrddin. Byddent hefyd yn perfformio eu darn maent wedi cyfansoddi ar ran grŵp, gyda’r gweddill o’r dosbarth yn gwrando a chyfleu adborth i’r wahanol grwpiau. Felly trwy wneud y gweithgaredd yma, mae’n sicrhau fy mod yn cyfeirio yn ôl at y cwricwlwm, fel y gwelir isod:
“Dylid rhoi cyfleoedd i’r disgyblion greu cerddoriaeth yn fyrfyfyr, cyfansoddi a threfnu cerddoriaeth” CCC (2008) 

Wrth gychwyn y gweithgaredd, bydd y disgyblion yn eistedd at eu desgiau, er mwyn sicrhau fy mod yn gallu rhannu i mewn i grwpiau yn effeithiol i fynd ymlaen i gwblhau eu gwaith. Yn ogystal â hyn, bydd yn gwneud yn haws i ddosbarthu’r taflenni gwaith a gadael i’r grwpiau penderfynu ar ba offerynnau cerddorol maent eisiau defnyddio yn eu cerdd. 
Er mwyn iddynt gael ysbrydoliaeth ar eu cerddoriaeth, byddaf yn chwarae cerddoriaeth draddodiadol ein gwlad yn ystod y wers cyfansoddi, bydd hyn nid yn unig yn rhoi cyfle i’r plant gwrando ar gerddoriaeth draddodiadol (gan gyfleu addysgu o ddiwylliannau), bydd yn hefyd cysylltu yn ôl at y Cwricwlwm Cymreig gan eu bod yn rhoi profiad i’r dosbarth o gerddoriaeth Cymru. Dros y cyfnod o gyfansoddi, byddaf yn disgwyl i’r disgyblion defnyddio termau cerddorol iawn, er enghraifft; traw, taweli, cyflymder. Bydd defnyddio’r eirfa yma tra bod y plant yn cyfansoddi eu cerddoriaeth yn ddefnyddiol i sicrhau bod y disgyblion yn deall ystyr y geiriau yma, nid yn unig sut i’w ysgrifennu a sillafu. 

Er mwyn sicrhau bod y plant yn canolbwyntio ar dderwen Myrddin, yng nghanol pob bwrdd y grŵp byddaf wedi rhoi lluniau o'r goeden enwog a stori i fynd gyda'r lluniau (gwelir yn yr atodiadau). Bydd hyn yn sicrhau bod y plant yn gwybod y rhannau o'r stori sydd efallai angen rhythm cyflymach a rhannau o'r stori sy’n ofynnol i'r gerddoriaeth fod yn llawer mwy meddal; er enghraifft; tra bod y goeden yn tyfu dros amser gallai'r disgyblion fabwysiadu arddull cerddoriaeth llawer fwy meddal a distaw, ond pan mae Myrddin yn osod y felltith ar y goeden, bydd angen iddynt gynyddu’r tempo a chael curiadau llawer cryfach. Bydd gwneud y dasg yma yn sicrhau bod gan y disgyblion ymwybyddiaeth o dermau cerddorol a byddent yn gallu pwysleisio hyn trwy ddangos i’r dosbarth ar ddiwedd y gweithgaredd y darn o gerdd maent wedi creu. 
Yn amlwg mae cerddoriaeth o fewn ein system addysg ac o fewn y Celfyddydau Mynegiannol yn bwysig oherwydd mae’n addysgu plant am gerddoriaeth, ac yn ogystal yn addysgu am gerddoriaeth sy’n gysylltiedig â Chymru. Ond mae buddiau wahanol i addysgu cerddoriaeth, fel sy’n cael ei datgan isod: 
“the greater number of units of music classes the greater the creativity” Hamman, Bourassa, & Aderman (1991) 

Mae'r dyfyniad yn awgrymu wrthym lawer am ddysgu cerddoriaeth yn yr ysgol gynradd, ond yr agwedd bwysicaf o’r datganiad, mae’n cyfleu o astudiaeth, y mwyaf o wersi cerddorol y mae plentyn yn mynychu, y bydd eu creadigrwydd yn cynyddu, gan brofi bod cerddoriaeth yn fuddiol i blant wrth iddynt ddatblygu dros eu gyrfa yn yr ysgol gynradd. Mae'r dyfyniad hefyd yn cefnogi barn yr athro Donaldson gan ei fod wedi cryfhau gan y datgan bod creadigrwydd a menter “yn elfennau canolog mewn bywyd modern sydd i’w datblygu a’u hymestyn drwy gydol eu gyrfa yn yr ysgol” Donaldson (2015) 

Felly, trwy weld hyn, daw i’r amlwg bod cerddoriaeth yn bwnc hynod o bwysig i addysgu yn ein hysgolion yng Nghymru. 
Yn bellach, er mwyn i’r disgyblion dangos eu dealltwriaeth o’r wers, byddaf yn dymuno iddynt berfformio’r hyn maent wedi creu yn y wers gerddorol ar sail grŵp. Bydd gwneud hyn yn sicrhau eu bod yn gallu dangos eu gwaith i’r dosbarth ac i’r athro/athrawes. Ar ben hyn, mae’n hefyd bosib bydd hyn yn cynyddu eu hunain hyder yn y dosbarth trwy berfformio eu darn o flaen yr aelodau eraill. Yna, mae’r dyfyniad isod yn pwysleisio pwysigrwydd hunanhyder o fewn y dosbarth, yn enwedig trwy ei gryfhau trwy’r Celfyddydau Mynegiannol: “benefits of learning to play an instrument, including the development of social skills, gaining a love and enjoyment of music; developing team-work; developing a sense of achievement, confidence and self-discipline” Hallam, Prince (2000)

Yn sicr, mae hyn yn cefnogi’r manteision dysgu cerddoriaeth i blant yn yr ysgol gynradd. Mae'n rhestru'r buddion, gan nodi'n glir trwy ddysgu cerddoriaeth ac offeryn cerddorol y bydd gan y disgyblion yma fwy o hyder, gwell sgiliau gweithio mewn tîm a phob math o fanteision eraill.
Yna, er mwyn orffen y gweithgaredd byddaf yn gofyn i’r plant (ar ôl iddynt berfformio eu darn cerddorol i’r dosbarth), rhoi eu hofferynnau yn ôl yn y bocs, gan hybu’r ddealltwriaeth o ddilyn cyfarwyddiadau. Ar ôl iddynt gwneud hyn, byddaf yn ddefnyddio arddull o asesiad ar gyfer dysgu sef gwneud cwis ‘Kahoot’ ar y bwrdd gwyn rhyngweithiol, a fydd yn profi eu dealltwriaeth am dermau cerddorol. (Gwelir y cwis yn yr atodiadau) 

[bookmark: _GoBack]Casgliad

Wrth ddod i gasgliad, yn ystod yr aseiniad yma rwyf wedi archwilio gwahanol bynciau sydd yn y Celfyddydau Gweledol a Mynegiannol yng Nghymru, a wedi profi eu pwysigrwydd trwy ddefnyddio'r nifer o ffynonellau a ddarganfyddwyd. Rwyf hefyd wedi defnyddio'r arteffact a ddewisais i brofi pwysigrwydd addysgu'r Celfyddydau Mynegiannol, ond hefyd trwy hybu traddodiadau Cymraeg yng Nghaerfyrddin. Mae'r Celfyddydau Mynegiannol yng Nghymru, yn bwnc hynod o bwysig i addysg ysgolion cynradd ar draws y wlad, er mwyn sicrhau parhad o’n diwylliant a thraddodiadau. 
Yn dilyn hyn, er mwyn sicrhau (ar draws y tri gweithgaredd) dealltwriaeth y disgyblion am yr arteffact ac am ddiwylliant Cymraeg, cyfunaf elfen o’r Cwricwlwm Cymreig fel rhan angenrheidiol o’r tasgau. Byddaf yn defnyddio arddull o asesiad ffurfiannol sef ffin lolipop, er mwyn sicrhau dealltwriaeth o rannau o’r gweithgaredd. Bydd defnyddio arddull o asesiad ffurfiannol yn sicrhau fy mod yn cael ateb i ddealltwriaeth y disgyblion yn y man penodol, yn lle defnyddio’r arddull o asesiad crynodol sydd yn digwydd yn hyr dymor. Gwelwyd y datganiad canlynol: “in its most basic form, AfL is: knowing what the children in your class know, what they don’t know, and how you can make up the difference” Dunn (2011) 
Er hynny, bydd asesiad megis y dechneg ‘Kahoot’ yn arddangos i’r athro lefel o ddealltwriaeth y disgyblion mewn ffordd sbri iddynt, felly’n medru cymryd i ffwrdd y pwysedd o gael ei asesu.
Ond, wrth ehangu ar hyn, trwy ddefnyddio arddull o asesiad ar gyfer dysgu ar ddiwedd pob gweithgaredd bydd yn sicrhau i mi beth mae’r plant wedi deall, beth nad ydynt wedi deall a sut i sicrhau eu bod yn gallu deall y tro nesaf. 
Dros y traethawd yma rwyf wedi trafod y tri gweithgaredd a oedd yn defnyddio fy arteffact, yn seiliedig ar y Celfyddydau Mynegiannol yng Nghymru. Penderfynwyd dros y traethawd i ganolbwyntio ar ddisgyblion ysgolion cynradd o oedrannau 7-11, a oedd yn addas i’w ddefnyddio gan athrawon i ysbrydoli a thanio brwdfrydedd disgyblion. 
Trwy ddewis y tri gweithgaredd a oedd yn canolbwyntio ar rannau o’r Celfyddydau Gweledol a Mynegiannol, sef; Addysg Gorfforol, Ddylunio a Thechnoleg ac yn olaf Cerddoriaeth, rwyf yn fy marn i wedi cefnogi a phwysleisio pwysigrwydd addysgu’r Celfyddydau Mynegiannol yng Nghymru. 
Yn ogystal â hyn, rwyf wedi cefnogi pwysigrwydd addysgu’r Celfyddydau Gweledol a Mynegiannol trwy ddefnyddio ymchwil personol sydd yn gyfredol a pherthnasol. Felly’n sicrhau bod y Celfyddydau Gweledol a Mynegiannol yn cael ei gefnogi i’w holl botensial. Ar draws y traethawd, rwyf wedi sylweddoli trwy ddarllen gwahanol lyfrau, gwefannau a chylchgronau, pwysigrwydd pynciau o fewn y Celfyddydau Mynegiannol i addysg yng Nghymru, nid yn unig oherwydd eu bod yn datblygu sgiliau plant yn y pynciau craidd, ond oherwydd eu bod yn darparu ystod eang o fuddion i hunanddatblygiad disgyblion mewn addysg, er enghraifft: gwaith tîm; hunanhyder; sgiliau meddwl; creadigrwydd ac yn y blaen. 
Felly, rwyf wedi profi trwy ddefnyddio ystod o ffynonellau bod addysgu'r Celfyddydau Mynegiannol yn rhan hanfodol ac angenrheidiol o addysg yng Nghymru, er mwyn sicrhau datblygiant mewn pynciau craidd fel effaith anuniongyrchol, ond eu datblygiant bersonol fel effaith uniongyrchol, wrth gefnogi eu hyder. Yn ogystal, trwy ddefnyddio arteffact a ddewisais o ddiwylliant Cymreig fel ysgogiad, rwyf wedi profi ei bod hi'n bosib i athrawon ysbrydoli a thanio brwdfrydedd disgyblion, trwy hefyd ddatblygu ystod eang o sgiliau, wrth addysgu disgyblion am y diwylliant sy'n eu hamgylchynu. 
Cyfrif Geiriau: 4,320

